გივი თოხაძე
გივი თოხაძე (დ. 20 ოქტომბერი, 1922, ფოთი, საქართველოს სსრ, სსრკ — გ. 25 ნოემბერი, 2010) — თეატრისა და კინოს ქართველი მსახიობი. საქართველოს სსრ დამსახურებული არტისტი (1969), საქართველოს სახალხო არტისტი (1982), ღირსების ორდენის კავალერი (2000). დაიბადა ფოთში 1922 წლის 20 ოქტომბერს. 1949 წელს დაამთავრა შოთა რუსთაველის თეატრალური ინსტიტუტი. 1949–1952 წლებში იყო რუსთაველის თეატრის მსახიობი, 1956 წლიდან კინოსტუდია ქართული ფილმის მსახიობი. ფილმებში გადასაღებად იწვევდნენ ისეთი საბჭოთა კინოსტუდიები, როგორიცაა „ლენფილმი“, „არმენფილმი“, „აზერბაიჯანფილმი“, „ოდესის კინოსტუდია“, „ტაჯიკფილმი“ და სხვა.